62022TJ0043_INF
Απόφαση του Γενικού Δικαστηρίου (δεύτερο τμήμα)της 21ης Δεκεμβρίου 2022 – Sanrio κατά EUIPO – Miroglio Fashion (SANRIO CHARACTERS)
(Υπόθεση T‑43/22) (
1
)
«Σήμα της Ευρωπαϊκής Ένωσης – Διαδικασία ανακοπής – Αίτηση καταχωρίσεως λεκτικού σήματος της Ευρωπαϊκής Ένωσης SANRIO CHARACTERS – Προγενέστερο λεκτικό σήμα της Ευρωπαϊκής Ένωσης CARACTÈRE – Σχετικός λόγος απαραδέκτου – Έλλειψη κινδύνου συγχύσεως – Άρθρο 8, παράγραφος 1, στοιχείο βʹ, του κανονισμού (EΚ) 207/2009 [νυν άρθρο 8, παράγραφος 1, στοιχείο βʹ, του κανονισμού (EΚ) 2017/1001]»
1.
Σήμα της Ευρωπαϊκής Ένωσης – Ορισμός και κτήση του σήματος της Ευρωπαϊκής Ένωσης – Σχετικοί λόγοι απαραδέκτου – Ανακοπή από τον δικαιούχο προγενέστερου πανομοιότυπου ή παρόμοιου σήματος που έχει καταχωρισθεί για πανομοιότυπα ή παρόμοια προϊόντα ή υπηρεσίες – Κίνδυνος συγχύσεως με το προγενέστερο σήμα – Λεκτικά σήματα SANRIO CHARACTERS και CARACTÈRE
(Κανονισμός 207/2009 του Συμβουλίου, άρθρο 8 § 1, στοιχείο βʹ)
(βλ. σκέψεις 44-47, 61, 62, 69, 75-78)
2.
Σήμα της Ευρωπαϊκής Ένωσης – Ορισμός και κτήση του σήματος της Ευρωπαϊκής Ένωσης – Σχετικοί λόγοι απαραδέκτου – Ανακοπή από τον δικαιούχο προγενέστερου πανομοιότυπου ή παρόμοιου σήματος που έχει καταχωρισθεί για πανομοιότυπα ή παρόμοια προϊόντα ή υπηρεσίες – Κίνδυνος συγχύσεως με το προγενέστερο σήμα – Ομοιότητα των οικείων σημάτων – Εκτίμηση του διακριτικού χαρακτήρα στοιχείου που συνθέτει σήμα
(Κανονισμός 207/2009 του Συμβουλίου, άρθρο 8 § 1, στοιχείο βʹ)
(βλ. σκέψεις 52-56)
3.
Σήμα της Ευρωπαϊκής Ένωσης – Ορισμός και κτήση του σήματος της Ευρωπαϊκής Ένωσης – Σχετικοί λόγοι απαραδέκτου – Ανακοπή από τον δικαιούχο προγενέστερου πανομοιότυπου ή παρόμοιου σήματος που έχει καταχωρισθεί για πανομοιότυπα ή παρόμοια προϊόντα ή υπηρεσίες – Κίνδυνος συγχύσεως με το προγενέστερο σήμα – Συνήθης εγγενής διακριτικός χαρακτήρας του προγενέστερου σήματος – Σημεία που παρουσιάζουν ελαφρά ομοιότητα από οπτικής και φωνητικής απόψεως – Αποκλείεται
(Κανονισμός 207/2009 του Συμβουλίου, άρθρο 8 § 1, στοιχείο βʹ)
(βλ. σκέψεις 85-89)
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση του δευτέρου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 16ης Νοεμβρίου 2021 (υπόθεση R 2460/2020-2) κατά το μέρος που αφορά:
–
τις «[υ]πηρεσίες χονδρικής πώλησης, λιανικής πώλησης και πώλησης με ταχυδρομικές παραγγελίες σε σχέση με την πώληση τσαντών χειρός, πορτοφολιών για κέρματα και πορτοφολιών· υπηρεσίες χονδρικής πώλησης, λιανικής πώλησης και πώλησης με ταχυδρομικές παραγγελίες σε σχέση με την πώληση ειδών υπόδησης και πιλοποιίας· υπηρεσίες χονδρικής πώλησης, λιανικής πώλησης και πώλησης με ταχυδρομικές παραγγελίες σε σχέση με την πώληση αθλητικών ειδών», που εμπίπτουν στην κλάση 35 κατά την έννοια του Διακανονισμού της Νίκαιας, της 15ης Ιουνίου 1957, για τη διεθνή ταξινόμηση των προϊόντων και των υπηρεσιών με σκοπό την καταχώριση σημάτων, όπως έχει αναθεωρηθεί και τροποποιηθεί·
–
τα προϊόντα «[μ]ηχανισμοί διάσωσης· μηχανισμοί ατομικής προστασίας κατά των ατυχημάτων· μάσκες κατάδυσης· γυαλιά προστατευτικά για αθλήματα· κράνη προστασίας για αθλήματα· προστατευτικές μάσκες· ωτοασπίδες για καταδύσεις· ωτοασπίδες για κολύμβηση», που εμπίπτουν στην κλάση 9.
2)
Απορρίπτει την προσφυγή κατά τα λοιπά.
3)
Η Sanrio Co. Ltd και το EUIPO φέρουν τα δικαστικά τους έξοδα.
(
1
)	EE C 119 της 14.3.2022.